1960 בישראל

1960 בישראל הייתה השנה בה חגגה 12 שנה מיום היווסדה.

הנהגה

פוליטיקה 
 14 במרץ – מפגש ראשון לאחר השואה, בין ראש ממשלת ישראל (דוד בן-גוריון) למנהיג גרמני (הקנצלר קונראד אדנאואר).
 11 במאי – סוכני המוסד תופסים בארגנטינה את אדולף אייכמן.
 23 במאי – ראש ממשלת ישראל דוד בן-גוריון מודיע בכנסת כי שירותי הביטחון הישראליים לכדו את אדולף אייכמן, הוא נמצא בארץ, ויעמוד למשפט בישראל.
 "העולם הזה" מפרסם (באמצעות סיפור דמיוני על פרשיית ריגול בין יוון לטורקיה) רמזים ראשונים לציבור על קיומו של "העסק הביש". בן-גוריון דורש להקים ועדת חקירה לבדיקת "הפרשה" על כל פרטיה.
 הכנסת מאשרת את חוק יסוד: מקרקעי ישראל.

צבא וביטחון 

 31 בינואר – צה"ל מבצע פשיטה על הכפר הסורי תאופיק שממנו הופגזו היישובים והקיבוצים באזור.
 כוננות רותם - תגבור כוחות צה"ל בקרבת הגבול עם מצרים, בתגובה להכנסת כוחות מצריים גדולים לסיני.
 27 במאי – רבעיית מטוסי מיג 17 מצריים חודרים לישראל. בקרב אוויר מופל אחד מהם.
 16 ביוני – הכור האטומי הראשון של מדינת ישראל בנחל שורק מתחיל לפעול.
 6 ביולי – ראשוני מטוסי האימון מדגם פוגה מגיסטר מתוצרת התעשייה האווירית נמסרו לחיל האוויר.
 שירותי הביטחון עוצרים את קורט סיטה, פרופסור בטכניון ומומחה לאנרגיה אטומית, בחשד שריגל לטובת צ'כוסלובקיה.
 מתפרסמת סיסמת חיל האוויר הישראלי, "הטובים לטיס".

יחסי חוץ 
 בין ה-21 ל-29 באוגוסט - ביקור ממלכתי של פולבר יולו, נשיא הרפובליקה של קונגו

כלכלה ותשתיות 
 לאחר פיחות בערך הלירה, מונהג מטבע חדש: האגורה מחליפה את הפרוטה כחלק המאה של הלירה.

חברה ותרבות 
 18 בינואר – מתחילה פרשת יוסל'ה שוחמכר, עם חטיפתו של הילד על ידי סבו החרדי וסירובו להשיבו לחזקת הוריו החילונים. הפרשה יצרה מתח בין החילונים לחרדים.
 חתני וכלות פרס ישראל: אברהם ארנון (חינוך); הכימאי פרנץ זונדהיימר (מדעים מדויקים); יצחק מיכאלסון (רפואה); אהרן מסקין (תיאטרון); שבתאי רוזן (משפט); אברהם שליט (מדעי היהדות)
 קולנוע ישראלי: הממשלה מחליטה על החזרי מיסוי אשר יעודדו את תעשיית הקולנוע הישראלית. סרט עלילתי ראשון לגילה אלמגור, "חולות לוהטים"; בומבה צור מככב ב"הם היו עשרה" של ברוך דינר, אחד הסרטים החשובים ביותר שהופקו בישראל והראשון שהופץ בשוק הבינלאומי; אוטו פרמינגר מצלם בישראל את הסרט "אקסודוס".
 מוזיקה קלה: ביום העצמאות מתקיים לראשונה פסטיבל הזמר והפזמון, בהנחייתו של יצחק שמעוני. השיר המנצח הוא "ערב בא" בביצועם עליזה קאשי ושמעון בר. במקום השני מדורג "העלמה" בביצוע רמה סמסונוב וגדעון זינגר ובמקום השלישי, ג'ו עמר ולילית נגר עם השיר "ליל החג". זוהי גם שנת תחילת פעילות להקת התרנגולים; בנוסף, מתגבש צמד הפרברים לאחר פגישה של יוסי חורי וניסים מנחם; אריק איינשטיין מוציא תקליטון ראשון עם השירים "בשעות הקטנות של הלילה" ו"עיר לבנה". להקת פיקוד צפון יוצאת עם תוכניתה "קר וחם בצפון", הכוללת את הפזמונים הפופולריים "זמר לגדעון" ו"פגשתיך בשדה תלתן" שכתבה נעמי שמר.
 ספרות ילדים ונוער: יוצאים שני הספרים הראשונים בסדרה "הספורטאים הצעירים" מאת שרגא גפני (המשתמש בשם העט "אבנר כרמלי"), "בעט אלון בעט" ו"אלון במלכודת"; עודד בורלא מוציא לאור את ספרו הראשון, "מכתבים לליאורה"
 יוסי פלדמן מקים את בית ספר השדה הראשון בישראל, בית ספר שדה עין גדי
 ספורט: ישראל משתתפת באולימפיאדת רומא, ואף שולחת 23 ספורטאים, אך הם לא מגיעים להישגים ראויים לציון; במשחקים הפאראלימפיים המתקיימים באותה שנה זוכים ספורטאים ישראליים בשתי מדליות כסף ובשתי מדליות ארד. באולימפיאדת השחמט שהתקיימה בלייפציג (מזרח גרמניה) זכה הישראלי עמנואל גוטי במדליית כסף אישית (נבחרת ישראל זכתה במקום ה-13).

נולדו 

(:קטגוריה:ישראלים שנולדו ב-1960)

 28 במרץ – אורי אורבך, סופר, עיתונאי, סאטיריקן, חבר הכנסת והשר לשוויון חברתי (נפטר ב-2015)

 28 במרץ – שלי יחימוביץ', פוליטיקאית, עיתונאית, סופרת ואשת רדיו וטלוויזיה ישראלית
 1 במאי – אדם, זמר ושחקן ישראלי
 19 במאי – גדי איזנקוט, איש צבא ישראלי שכיהן כרמטכ"ל ה-21
 5 ביולי – מאיר בנאי, זמר ישראלי
 11 באוגוסט – נדב ארגמן, ראש שירות הביטחון הכללי ה-13
 26 באוגוסט – אבי קושניר, שחקן קולנוע, טלוויזיה ותיאטרון, קומיקאי ומנחה טלוויזיה ישראלי
 22 בספטמבר – יצחק הרצוג, פוליטיקאי ישראלי, לימים נשיא מדינת ישראל ה-11
 17 באוקטובר – דן תורן, זמר-יוצר, פזמונאי, מדבב, מנחה טלוויזיה, שדרן רדיו, ושחקן ישראלי
 19 בנובמבר – משה כחלון, פוליטיקאי ישראלי שכיהן כשר האוצר, שר התקשורת ושר הרווחה, חבר הכנסת מטעם מפלגת הליכוד ומפלגת כולנו.

נפטרו 

(:קטגוריה:ישראלים שנפטרו ב-1960)

 24 במאי – אברהם ארנון, איש חינוך ישראלי, חתן פרס ישראל לחינוך (נולד ב-1887) .
 19 בספטמבר – זכריה גלוסקא, ח"כ מטעם התאחדות התימנים בישראל (נולד ב-1894).
 15 באוקטובר – יעקב משה טולידאנו, שר הדתות בישראל
 5 בנובמבר – אריך נוימן, פסיכולוג וסופר יהודי גרמני, ומאוחר יותר ישראלי, מתלמידיו המובהקים של קרל גוסטב יונג (נולד ב-1905)
 20 בנובמבר – יעקב כהן, משורר ישראלי, מחזאי, מתרגם, סופר ובלשן עברי, פעמיים חתן פרס ישראל.
 אברהם מלינקוב - פסל, אחראי בין היתר לפסל "האריה השואג"

לקריאה נוספת 
 נסים משעל, 70 לישראל, ידיעות ספרים, עמ' 82-85

קישורים חיצוניים 

 
  - על תחילת חשיפת "העסק הביש"

הערות שוליים